ಬೆಥ್ ಲೆಹೆಮ್ ಪ್ಯಾಲೇಸ್ಟಿನಿಯನ್ ನ ಪಾರಂಪರಿಕ ಕೇಂದ್ರವಾಗಿದ್ದು ಅದನ್ನು 1991 ರಲ್ಲಿ ಸ್ಥಾಪಿಸಲಾಗಿದೆ. ಈ ಕೇಂದ್ರವು ಪ್ಯಾಲೇಸ್ಟಿನಿಯನ್ ನ ಕಸೂತಿ ಕಲೆ,ಕಲೆಗಾರಿಕೆ ಮತ್ತು ಜಾನಪದವನ್ನು ರಕ್ಷಿಸಲು,ಉತ್ತೇಜಿಸಲು ತನ್ನ ಪಣ ತೊಟ್ಟಿದೆ. ದಿ ಇಂಟರ್ ನ್ಯಾಶನಲ್ ಸೆಂಟರ್ ಆಫ್ ಬೆಥ್ ಲೆಹೆಮ್ ಕೂಡ ಇನ್ನೊಂದು ಸಾಂಸ್ಕೃತಿಕ ಕೇಂದ್ರವಾಗಿದ್ದು ಇದು ಪ್ರಾಥಮಿಕವಾಗಿ ಬೆಥ್ ಲೆಹೆಮ್ ನ ಸಂಸ್ಕೃತಿ ಉಳಿಸಲು ಶರಮಿಸುತ್ತದೆ. ಇದು ಭಾಷೆ ಮತ್ತು ಮಾರ್ಗದರ್ಶನ ತರಬೇತಿ,ಮಹಿಳೆಯರ ಅಧ್ಯಯನಗಳು ಮತ್ತು ಕಲೆಗಳು ಮತ್ತು ಕಸೂತಿ ಕೆತ್ತನೆ ಕಲೆಗಳು,ಪ್ರದರ್ಶನಾ ಕಲೆಗಳು ಮತ್ತು ಇದಕ್ಕಾಗಿ ತರಬೇತಿಯನ್ನು ಅಯೋಜಿಸುತ್ತದೆ. 

ದಿ ಎಡ್ವರ್ಡ್ ನ್ಯಾಶನಲ್ ಕಾನ್ಜರ್ ವೇಟರಿ ಆಫ್ ಮುಸಿಕ್ ನ ಶಾಖೆಯೊಂದು ಬೆಥ್ ಲೆಹೆಮನಲ್ಲಿ ಸ್ಥಾಪಿತವಾಗಿದ್ದು ಇದರಲ್ಲಿ 500 ವಿದ್ಯಾರ್ಥಿಗಳು ಓದುತ್ತಿದ್ದಾರೆ. ಇದರ ಪ್ರಮುಖ ಗುರಿ ಅಂದರೆ ಮಕ್ಕಳಿಗೆ ಸಂಗೀತ ಕಲಿಸುವುದು,ಇನ್ನುಳಿದ ಶಾಲೆಗಳಿಗಾಗಿ ಶಿಕ್ಷಕರಿಗೆ ತರಬೇತಿ,ಸಂಗೀತ ಸಂಶೋಧನೆಗಳ ಆಯೋಜನೆ,ಅಲ್ಲದೇ ಪ್ಯಾಲೇಸ್ಟಿನಿಯನ್ ನ ಜಾನಪದ ಸಂಗೀತದ ಅಧ್ಯಯನ ಪ್ರಮುಖವಾಗಿವೆ.

ಮೆಥ್ ಲೆಹೆಮ್ ನ ನಗರಸಭಾ ವ್ಯಾಪ್ತಿಯಲ್ಲಿ ನಾಲ್ಕು ವಸ್ತು ಸಂಗ್ರಹಾಲಯಗಳನ್ನು ಹೊಂದಿದೆ. ದಿ ಕ್ರಿಬ್ ಆಫ್ ನೇಟಿವಿಟಿ ಥೆಯೆಟರ್ ಅಂಡ್ ಮ್ಯುಸಿಯಮ್ ಸಂದರ್ಶಕರಿಗೆ 31 3D ಮಾದರಿಗಳಲ್ಲಿ ಜೀಸಸ್ ನ ಬದುಕಿನ ವಿವಿಧ ಹಂತಗಳನ್ನು ವಿವರಿಸುತ್ತದೆ. ಈ ರಂಗಮಂದಿರವು ಸುಮಾರು 20 ನಿಮಿಷಗಳ ಎನಿಮೇಟೆಡ್ ಪ್ರದರ್ಶನವನ್ನು ತೋರಿಸುತ್ತದೆ. ದಿ ಬಾಡ್ ಜಿಕಾಮ್ಯಾನ್ ಮ್ಯುಸಿಯಮ್ ಬೆಥ್ ಲೆಹೆಮ್ ನ ಹಳೆಯ ನಗರ ಪ್ರದೇಶದಲ್ಲಿದ್ದು ,18 ಶತಮಾನದ ಹಳೆಯ ಆಲಿವ್ ಎಣ್ಣೆ ತೆಗೆಯುವ ಇತಿಹಾಸ ಅದರ ಸಂಸ್ಕರಣೆ ಮತ್ತು ಉತ್ಪಾದನೆ ಮೇಲೆ ಬೆಳಕು ಚೆಲ್ಲುತ್ತದೆ. 

ಬೈತುನಾ ಅಲ್ -ತಲ್ಹಮಿ ಮ್ಯುಸಿಯಮ್ 1972 ರಲ್ಲಿ ಆರಂಭಿಸಲಾಗಿದ್ದು ಬೆಥ್ ಲೆಹೆಮ್ ನ ಮೂಲವಾಸಿಗಳ ಸಂಸ್ಕೃತಿಯನ್ನು ಬಿಂಬಿಸುತ್ತದೆ. ದಿ ಇಂಟರ್ ನ್ಯಾಶನಲ್ ಮ್ಯುಸಿಯಮ್ ಆಫ್ ನೇಟಿವಿಟಿಯನ್ನುವಿಶ್ವಸಂಸ್ಥೆಯ ಶೈಕ್ಷಣಿಕ, ವೈಜ್ಞಾನಿಕ ಮತ್ತು ಸಾಂಸ್ಕೃತಿಕ ಆಯೋಗ (UNESCO)ನಿಂದ ಸ್ಥಾಪಿತವಾಗಿದ್ದು "ಉತ್ತಮ ವಾತಾವರಣದಲ್ಲಿ ಉನ್ನತ ಮಟ್ಟದ ಕಲೆಗಾರಿಕೆ ಪ್ರದರ್ಶನ ಇದರ ಮೂಲೋದ್ಯೋಶವಾಗಿದೆ."

ಇಸ್ಲಾಮಿಕ್ ಆಡಳಿತ ಮತ್ತು ಹೋರಾಟಗಳು
ಸಾಂಸ್ಕೃತಿಕ ಕೇಂದ್ರಗಳು ಮತ್ತು ಪ್ರಾಚ್ಯ ವಸ್ತುಸಂಗ್ರಹಾಲಯಗಳು
ಎರಡನೆಯ ಬಾರಿ ಚಳವಳಿ
ಸರ್ಕಾರ